Last saved by: dagmara

76 - Сýрат Альинсáн /Адам/
/Маккахь доьссина , 31 аят ду/
Аллах1а ц1арца дόзадόцуш шортá а , дáимнá а болу къинхéтаман Дá волчу

1.Беаний адамна т1е зáманах цхьа /хéнан/ мур , шá хьахош /девзаш/ х1ума хилла дόцуш ?! /дéра беана/ .  
2.Баккъалла а , Óха /и/ адам кхоьллина /стé-боьршан/ ийначу /όраллин/ т1адамах . Тхаьш иза зуьйш . /цундéла/ Óха иза хилийтира хезаш , гуш . 
3.Баккъалла а , Óха иза нисдира новкъа - /т1аккха/ йа баркаллé /пуьсарé/ долуш /хуьлу и/ , йа баркаллé дόцуш /хуьлу/ .   
4.Баккъаллá а , Óха керстанашна кечйина з1éнаш а , буржалш а , /жоьжахатин/ ц1é а . 
5.Баккъаллá а дикачáра мер ду , шен эдар кáфурах /дéг1ана аьхна , чόмана хаза/ хиллачу /маларан/ кедах , 
6.шовданах а , Аллах1ан /гергарчу/ лайша шех молуш долчу , шайна деззачуьра и хьалáдόхуш . 
7.Цáра кхόчуш йо /шаьш Дáлла йина/ ч1áг1ό/ . Уьш кхоьру шен вон /та1зар   массанхьá/ даьржачу /къéмат/ дийнах . 
8.Кхáча ло цáра , шайна и безашшехь , мискачуннá а , бόбéранá а , йийсарнá а 
9./цáра όлу/ « Баккъалла а , όха шуна /х1ара/ кхáча ло Аллах1ан юьхь /лáрарна/ доьхьá , тхýна ца бéза шоьгара бéкхам а , баркаллá а . 
10.Баккъалла а тхо кхоьру тхан Дéлера /дόг1ур долчу/ кхоьланчу , буьрсачу /къéмат/ дийнах » 
11./т1аккха/ Аллах1а оцу дийнан вόнах лар /1áлаш/ а бира уьш , /яххьаш т1ехь/ нурлéпар /юьхьк1áм/ а , /дегнашкахь/ баккхибер а делира цаьрна . 
12.Уьш сόбарé хиларна Цό цаьрна бéкхам бира ялсаманицá а , /аьхначу дáрицá а ,  
13.оцу чохь маьнгеш т1ехь д1атевжина , царна гур /карор/ бац цу чохь /къаьрзина/ мáлх а , /бетта/ шéлό а , 
14.цуьнан /ялсаманин/ 1индаг1аш шайна герга долуш , шен стоьмаш /т1екхáча/ ч1όг1а муьт1ахь /áтта/ дина , 
15.цáрна чухьийзор /лоьлуьйтур/ бу /ялхой/ детин пхьéг1ашцá а , чекхса гучу /аьнгалин/ к1удалшцá /кедашцá/ а , 
16.Чекхса гучу детех /шаьш/ йолу , цáра дира и /г1уллакх/ нийсачу бáрамехь ,  
17.цаьрна малор бу цу чохь /маларан/ кад , шен эдар /мелачу/ занжабийлах долу ,  
18./ялсаманин/ шовдá а /мера ду цáра/ цу чохь шех  « Салсабийл » : όлуш долу  
19.Чухьийзар ду цаьрна гуттар /къόна/ лаьтта бéраш /кегийраш/ . Хьайна уьш гича /хаза хиларна/ хьýна уьш хéтара дара даржийна /1áнийна/ жовх1арш долуш санна . 
20.Хьо цига /ялсаманийчу/ хьаьжча , хьýна гур дара зовкх /хьéгар/ а , доккха пачахьаллá /όлаллá/ а .  
21.Цáрна т1ехула /доьхна/ дуткъачý а , стоммачý а дáрин баьццара дýхар хир ду , уьш кечбийр бу детин х1азаршца , цéран Дáла царна малор ду вунό   ц1ена малар . 
22./цаьрга эра ду/ « Баккъалла а х1ара /зовкх/ , шуна бéкхамна хилла ду . Шун 1амал хилла баркаллé /къόбал/ .  
23.Баккъаллá а Óха доссийна хьýна т1е х1ара къуръáн дáкъошца , 
24.Сόбарé хила хьан Дéлан кхéлана , хьо муьт1ахь ма хила цáрех къадеш волчуннá а , ч1όг1а керста волчуннá а .  
25.Хьан Дéлан ц1е йаккха 1уьйраннá а , суьйраннá а . 
26.Буьйсана сужуд /лáмаз/ дé Цунна , хаставé /ц1анвé/ Иза éхачу буса . 
27.Баккъалла а х1орш , чехка дерг /дуьнé/ дéзаш бу , цáра дуьту шайла т1аьхьа хала /къéмат/ де /кéчам ца беш/ . 
28.Óха кхоьллира уьш , ч1аг1дира цéран кхоллар . Тхайна лаахь Óха уьш  хуьйцур ма бу шайха терачаьрца . 
29.Баккъаллá а х1ара /сýрат нáханна/ хьéхам бу . Ткъа шéна луучо лόцур бу шен Дáлла т1е боьду /нийса/ некъ . 
30.Шуна /и/ луур /ма/ дац , Аллах1ана ца лаахь . Баккъаллá а Аллах1 ву хууш , говзá /кхéтамé/ . 
31.Шéна луург Шен къинхéтам чу вохуьйту Цό . Амма з1уламхошна лазош долу 1áзап кечдина Цό  . 

01.04.2010